open-index/open-wikipedia-markdown huggingface dataset:
இந்தியாவில் தானுந்துத் தொழிற்றுறை

[thumb|200px|இந்தியாவில் வடிவமைத்து உற்பத்தி செய்யப்பட்ட [யூண்டாய் ஐ10, அந்நாட்டின் தானுந்துத் தொழிற்றுறையின் தொழினுட்ப வளர்ச்சிக்கு நல்ல எடுத்துக்காட்டு ஆகும்.]]

**இந்தியாவின் தானுந்துத் தொழிற்றுறை** (*Automobile industry in India*) உலகின் ஒன்பதாவது பெரிய தானுந்துத் தொழிற்றுறை ஆகும். 2008 ஆம் ஆண்டில் இந்தியாவின் மொத்த உற்பத்தி 2.3 மில்லியன் தானுந்துகள் எனக் கணக்கிடப்பட்டுள்ளது. 2009 ஆம் ஆண்டில் இந்தியா ஆசியாவின் நான்காவது பெரிய தானுந்து ஏற்றுமதி செய்யும் நாடாக ஆகியுள்ளது. இவ்வகையில் சப்பான், தென்கொரியா, தாய்லாந்து என்பன இந்தியாவுக்கு முந்திய நிலைகளில் உள்ளன.

1991 ஆம் ஆண்டுக்குப் பின் இந்தியாவின் தாராளமயக் கொள்கை காரணமாக இந்தியாவின் தானுந்துத் தொழில் தொடர்ச்சியாக வளர்ச்சி கண்டு வருகிறது. அதிகரித்த போட்டியும், கட்டுப்பாட்டுகள் தளர்த்தப்பட்டதும் இதற்கு முக்கியமான காரணங்கள் எனலாம். டாட்டா மோட்டர்சு, மாருதி சுசுக்கி, மகிந்திரா அன்ட் மகிந்திரா போன்ற பல இந்தியத் தானுந்து உற்பத்தியாளர்கள் தமது உள் நாட்டுச் செயற்பாடுகளையும், வெளிநாட்டுச் செயற்பாடுகளையும் விரிவாக்கியுள்ளனர். இந்தியாவின் உறுதியான பொருளாதார வளர்ச்சி அதன் உள் நாட்டுத் தானுந்துச் சந்தையை விரிவடையச் செய்ததுடன், பல பன்னாட்டுத் தானுந்து உற்பத்தியாளர்களையும் இந்தியாவில் முதலீடு செய்யத் தூண்டியது. 2009 ஆம் ஆண்டு பெப்ரவரியில், இந்தியாவின் ஒரு மாதத்துக்கான தானுந்து விற்பனை 100,000 ஐத் தாண்டியது.

## வரலாறு
[thumb|ஐரோப்பாவில் ஜி-விஸ் என அறியப்படும் [ரேவா, உலகின் அதிகம் விற்பனையாகும் மின்சார மகிழுந்து.]]
[right|thumb|[டாட்டா நேனோ, இன்று உற்பத்தி செய்யப்படுவனவற்றுள் மிகவும் குறைந்த விலையுள்ள மகிழுந்து.இதன் விலை இந்திய ரூபா 100,000 (2,500 ஐக்கிய அமெரிக்க டாலர்கள்).]]
thumb|மாருதி-சுக்கியின் "ஏ-இஸ்டார்". இந்தியாவிலேயே வடிவமைத்து உற்பத்தி செய்யப்பட்டது.
1940களில் ஒரு தொடக்கத் தானுந்துத் தொழில்துறை இந்தியாவில் உருவானது. விடுதலைக்குப் பின்னர், இந்திய அரசும், தனியாரும், இந்தியாவின் தானுந்துத் தொழிலுக்குத் தேவையான உதிரிப்பாகங்களை உற்பத்தி செய்வதற்கான முயற்சிகளை மேற்கொண்டனர். தேசியமயமாக்கம், அனுமதிப்பத்திர முறை என்பன காரணமாகத் தனியார் முயற்சிகள் பாதிப்படைந்ததுடன், 1950 களிலும், 1960 களிலும் இத் தொழிலின் வளர்ச்சி மிக மெதுவாகவே இருந்தது. 1970க்குப் பின்னர் தானுந்துத் தொழில் வளரத் தொடங்கியது. எனினும் இவ்வளர்ச்சி, உழவு இயந்திரங்கள், வணிக வண்டிகள், ஈருருளிஉந்துகள் ஆகியவை தொடர்பிலேயே காணப்பட்டது. மகிழுந்து உற்பத்தி இன்னமும் முன்னேற்றம் அடையவில்லை. சப்பானிய உற்பத்தியாளர்களின் வருகையினால் இந்தியாவில் ஒரு கூட்டுமுயற்சியில் மாரிதி உத்யோக் என்னும் நிறுவனம் உருவானது. மேலும் பல வெளிநாட்டு நிறுவனங்களும் இந்திய நிறுவனங்களுடன் கூட்டு முயற்சியில் இறங்கின.

1980களில் பல சப்பானிய உற்பத்தியாளர்கள், மோட்டாரீருருளிகள், இலகு வணிக வண்டிகள் என்பவற்றை உற்பத்தி செய்வதற்காகக் கூட்டு முயற்சியில் இறங்கின. இக் காலத்திலேயே, இந்திய அரசு, அதன் சிறிய மகிழுந்துகளின் உற்பத்திக்காக சுசுக்கியுடன் கூட்டு முயற்சி ஒன்றை ஏற்படுத்தியது. 1991 ஆம் ஆண்டின் பொருளாதாரத் தாராளமயத்துக்குப் பின்னர் பல இந்திய மற்றும் வெளிநாட்டு நிறுவனங்கள் தமது உற்பத்திகளை இந்தியாவில் தொடங்கின. அக்காலத்திலிருந்து, இந்தியாவின் தானுந்து உதிரிப்பாகங்களினதும், தானுந்துகளினதும் உற்பத்தி உள்நாட்டுத் தேவைகளையும், ஏற்றுமதித் தேவைகளையும் நிறைவேற்றுவதற்காக வேகமாக வளர்ந்தது.

## இவற்றையும் பார்க்க
* தமிழ்நாடு தானுந்து தொழிற்துறை

## குறிப்புகள்


பகுப்பு:இந்தியப் பொருளாதாரம்
பகுப்பு:தானுந்துகள்
பீமன் சிலந்தி

**பீமன் சிலந்தி** (*golden silk orb-weavers*, பேரினம்: "நெபீலா", *Nephila*) ஓர் அபூர்வ வகை பெரிய சிலந்திகள் ஆகும். 165 மில்லியன் ஆண்டுகட்கு முன் வாழ்ந்த நெஃபிலியா ஜீராசிக்கா எனும் சிற்றினம் இது வரை கிடைத்த சிலந்தி புதைபடிமங்களிலேயே பெரியது.

நான்கு முதல் ஆறு அங்குலம் வரை நீளமும் இரண்டு அங்குல அகலமும் உள்ள இச்சிலந்தியின் உடல் நடுவில் மஞ்சள் நிற கோடுகளும், புள்ளிகளும் நிறைந்து காணப்படும். தரையில் இருந்து குறைந்தது ஆறு மீட்டர் வரை உயரத்திற்கு இவை வலை பின்னும். அவ்வாறான வலைகளின் விஸ்தீரணமும், 2 மீட்டர் வரை இருக்கும். இவ்வலைகள் பிற வகை சிலந்திகளின் வலைகளைக் காட்டிலும் நீண்ட நாள் நீடித்து நிற்கக் கூடியவை. சில வெளிநாடுகளில் இந்த வலைகளை கொண்டு சிறிய மீன்களை பிடித்து வருகின்றனர். 

இவ்வலைகளை சேகரித்து, அவற்றை சுருட்டி அதில் இரைகளை வைத்து மீன்களை பிடிப்பதாகத் தெரிகிறது. வனங்கள் செயற்கையாக அழிக்கப்படுவது, தீயில் எரிந்து நாசமாதல் போன்ற பல்வேறு காரணங்களால், இவ்வகை சிலந்தி இனம் அழிந்து வருகிறது. இதன் உடலில் விஷக்கிருமிகள் இருந்தாலும், மனிதர்களை இவ்வகை சிலந்திகள் தீண்டுவதில்லை. இவ்வகை சிலந்திகளில், பெண் சிலந்திகள் தரையில் குழி தோண்டி அதில் முட்டையிடுகின்றன. இவைகள் இனப்பெருக்கத்திற்காக 15 மணி நேரம் வரை சேர்ந்திருக்கும். அடர்ந்த வனங்களில் மட்டுமே இவ்வகை சிலந்திகள் காணப்படும். மனித நடமாட்டம் உள்ள பகுதிகளில் தென்படாது.
## மேற்கோள்கள்

பகுப்பு:சிலந்திகள்
உலோக ரப்பர்

**உலோக ரப்பர்** (*metal rubber*) என்பது உலோகம், ரப்பர் இரண்டும் கலந்த கலவையில் உருவான புதிய தயாரிப்பு. இதை "ஸ்மார்ட் ஸ்கின்" (*smart skin*) என்று அழைக்கிறார்கள். மெல்லிய தோல் போன்று இருக்கும் இந்த உலோக ரப்பர் வெகுஜால வேலைகளை செய்யுமாம்.

ஒரு சிறு மில்லிமீட்டர் தடிமன் அளவிலான இந்த உலோக ரப்பர் பளபளப்பான காகிதம் போன்ற தோற்றம் கொண்டது. இதை சுருட்டலாம், மடக்கலாம், இரண்டாக மடித்து பைக்குள் வைத்துக்கொள்ளலாம். சுமார் 200 பாகை செண்டிகிரேடு வெப்ப அளவுகொண்ட நெருப்பில் அல்லது கொதிக்கும் நீரில் போடலாம். அதன்மீது பெட்ரோல் தீ வைக்கலாம். தனது இயல்புநிலையை இழக்காது; கருகாது; உருகாது; உடையாது. அதே நேரத்தில் மின்சார கடத்தியாகவும் செயல்படக்கூடியது.

தீயில் கருகும்பொருள் அல்லது பல துண்டுகளாக மடக்கப்படும் பொருள் மின்கடத்தியாக இருக்கமுடியாது. மாறாக இந்த உலோக ரப்பர் மின்சாரத்தைக்கடத்தும் தன்மையைக்கொண்டுள்ளது. அற்புதமான சக்திகள் நிறைந்த இந்த இரப்பர் செயற்கைத்தசைகள், இறக்கை விமானம், ஆடைகள், கணினி பாகங்கள் போன்றவை செய்யும் நவீன தொழில்நுட்பத்தில் பயன்படுகிறது. அபாயகரமான பணிகளில் ஈடுபடும் எந்திர மனிதனை தயாரிக்கமுடியும். கம்ப்யூட்டர் மற்றும் எலக்ட்ரானிக் பொருட்களை சிறிய அளவில், குறைந்த எடையில் தயாரிக்கமுடியும்.

ஆனால் உலோக இரப்பர் தயாரிக்கும் பணி மிகவும் கடுமையானது. இந்தப்பணியை பெரும்பாலும் ரோபாட்டுகள்தான் செய்கின்றன. நேர் மின்னூட்டம் செய்யப்பட்ட உலோகத்தின் அயனிகலவை, எதிர் மின்னூட்டம் செய்யப்பட்ட எலாஸ்டிக் பாலிமர் கலவை இவற்றுடன் அச்சாக கண்ணாடி தகட்டினையும் பயன்படுத்துகின்றனர்.

## உசாத்துணை
* உலோக ரப்பர், கலைக்கதிர் (கீற்று இனையத்தளத்தில்)

## வெளி இணைப்புகள்
* உலோக ரப்பர்

பகுப்பு:பொருளறிவியல்
விசையாள்சில்லு

[thumb|300px|இறுக்கத்தன்மை கொண்ட வடிவமைப்புக்களிலும் கூடுதலான வேக வீதத்தைத் தரக்கூடிய விசையாள்சில்லு ஒன்றின் நிகழ்படம். [லியொனார்டோ டா வின்சியின் வரைபடத்தைத் தழுவி உருவாக்கப்பட்டது.]]
**விசையாள்சில்லு** என்பது குறிப்பிடத்தக்க அளவு சடத்துவத் திருப்புதிறன் கொண்டதும், சுழற்சி ஆற்றலைச் சேமிக்க உதவுவதுமான ஒரு எந்திரவியல் கருவி ஆகும். விசையாள்சில்லுகள் அவற்றின் சுழற்சி வேகத்தில் ஏற்படக்கூடிய மாற்றங்களை எதிர்த்து நிற்கக்கூடியவை. இந்த இயல்பு ஆடுதண்டு இயந்திரங்களால் உருவாக்கப்படும் ஏற்றத்தாழ்வு கொண்ட முறுக்கு விசையை வலுமூலமாகக் கொண்டு இயங்கும் சுழல் அச்சுக்களின் சுழற்சிவேகத்தை, உறுதிப்படுத்த உதவுகின்றது. அண்மைக்காலங்களில், வண்டிகளிலும், மின்னுற்பத்தி இயந்திரங்களிலும் ஆற்றல் சேமிப்புக் கருவியாகப் பயன்படுத்துவதற்காக விசையாள்சில்லு தொடர்பான ஆய்வுகள் பரவலாக நடைபெறுகின்றன.

## பயன்பாடு
விசையாள்சில்லுகள் பண்டைக்காலம் முதலே பயன்பாட்டில் இருந்துவருகின்றன. மட்பாண்டம் வனைதற்சில்லு இதற்கு நல்லதொரு எடுத்துக்காட்டு ஆகும். தொழில் புரட்சியின்போது ஜேம்சு வாட் தனது நீராவி எந்திரத்தில் பயன்படுதியதன் மூலம் விசையாள்சில்லின் வளர்ச்சிக்குப் பங்களிப்புச் செய்தார். இவரது சம காலத்தைச் சேர்ந்தவரான ஜேம்சு பிக்கார்ட் விசையாள்சில்லை மாற்றச்சு ஒன்றுடன் சேர்த்துப் பயன்படுத்தியதன் மூலம், இடுவழி இயக்கத்தை சுழற்சி இயக்கமாக மாற்றினார். 

விசையாள்சில்லுகள், துளையிடு எந்திரங்களிலும், தறையும் எந்திரங்களிலும் பயன்படுகின்றன. இவற்றில் விசையாள்சில்லுகள் மோட்டாரிலிருந்து கிடைக்கும் ஆற்றலைச் சேமித்துப் பின்னர் வெளிவிடுகின்றன.

## இவற்றையும் பார்க்கவும்
thumb|விசையாள்சில்லு
* சுழல் காட்டி
* எதிர்வினைச் சில்லு
* சுழற்சி ஆற்றல்
* விசையாள்சில்லு ஆற்றல் சேமிப்பு
* ஆற்றல் தலைப்புக்களின் பட்டியல்

பகுப்பு:இயங்குவியல்
சுழல் காட்டி

**சுழல் காட்டி** என்பது, திசையமைவை அளப்பதற்கு அல்லது அதனை உள்ளவாறு பேணுவதற்குப் பயன்படும் ஒரு கருவியாகும். இது கோண உந்தக் கோட்பாட்டின் அடிப்படையில் செயற்படுகின்றது. இது ஒரு சுழலும் சில்லு அல்லது தட்டு வடிவில் அமைந்தது. இதன் அச்சு எந்தத் திசையமைவையும் எடுக்கும் வகையில் கட்டற்ற வகையில் அமைந்துள்ளது. வெளி முறுக்கு விசைகளின் தாக்கங்கள் உயர்ந்த வேகத்தில் சுழலும் இதன் திசையமைவில் மிகக்குறைந்த மாற்றத்தையே ஏற்படுத்துகின்றன. இது கட்டாத்தாங்கியில் பொருத்தப்படுவதால் வெளி முறுக்குவிசைகளின் தாக்கம் இதில் இருப்பதில்லை. எனவே இது வைக்கப்பட்டுள்ள தளம் எவ்வாறு நகர்ந்தாலும், சுழல் காட்டியின் திசையமைவு ஏறத்தாழ நிலையாகவே இருக்கும். எனவே திசையமைவை அளப்பதற்கு அல்லது அதனை உள்ளவாறு பேணுவதற்கு பயன்படுகிறது.

காந்தத் திசையறிகருவிகளைப் பயன்படுத்த முடியாத இடங்களில், திசையை அறிவதற்கு இதனைப் பயன்படுத்துகின்றனர். இக் காரணத்துக்காகவே ஹபிள் தொலைநோக்கியில் சுழல் காட்டி பயன்படுகின்றது.

## மேற்கோள்கள்

## இவற்றையும் பார்க்கவும்
* சுழிதிசைகாட்டி

பகுப்பு:இயக்கவியல்
மார்ச் 0

**மார்ச் 0** என்பது சாதாரண ஆண்டுகளில் பிப்ரவரி 28ஐயும் லீப் ஆண்டுகளில் பிப்ரவரி 29ஐயும்  குறிக்க பயன்படுத்தப்படும் ஓர் புனை நாளாகும். கொடுக்கப்பட்ட நாளின் வாரத்தின் கிழமைகளை கண்டிட **ஜான் ஆர்டன் கான்வே** என்பவர் கண்டுபிடித்த இறுதிநாள் நெறிமுறை (டூம்ஸ்டே கொள்கை)யின்படி கணக்கிடும் முறையில் இவ்வாறு பாவிக்கப்படுகிறது. இந்நெறிமுறை கிரெகொரியின் நாட்காட்டி 400 ஆண்டுகளுக்கு ஒருமுறை சுழல்வதை அடிப்படையாகக் கொண்டு அமைக்கப்பட்டது.

எந்தவொரு ஆண்டின் நாட்காட்டியிலும் 4/4, 6/6, 8/8, 10/10, 12/12, மற்றும் பிப்ரவரியின் இறுதிநாள் (மார்ச் 0) எப்போதும் ஒரே கிழமையில் (இதுவே *இறுதிநாள்* என இந்நெறிமுறையில் குறிக்கப்படுகிறது) வருவதையும் இச்சோடிகள் 5/9 & 9/5 7/11 & 11/7  இந்தக்கிழமையில் அமைவதையும் கொண்டு ஏற்படுத்தப்பட்ட நினைவுமொழி கொண்டு மனதாலேயே நாளின் கிழமையை கண்டுபிடிக்க  முடியும்.

இந்த நெறிமுறைப்படி ஓர் நாளின் கிழமையைக்காண மூன்று படிகள் உள்ளன. 
*முதலாவதாக அந்த நூற்றாண்டின் *நங்கூர நாளை* (நூற்றாண்டு நாள் எனவும் கூறப்படுகிறது) கண்டுபிடிக்க வேண்டும்
*அடுத்து அந்த ஆண்டிற்கான *இறுதிநாளை* அறிய வேண்டும் 
*பின்னர் கொடுக்கப்பட்ட நாளின் கிழமையை அறிய வேண்டும்.

இதனை அமைத்த கான்வே வாரநாட்களை ஏழின் அடிப்படையில் அமைந்த எண்களமைப்பில் எண்ணலானார். இதன்படி சூன்யநாள், முதல்நாள், இரண்டாம் நாள், மூன்றாம் நாள்....ஆறாம் நாள் (Noneday, Oneday, Twosday, Treblesday, Foursday, Fiveday, and Six-a-day).

## மேற்கோள்கள்

## மேலும் பார்க்க
*டூம்ஸ்டே ரூல் (இறுதிநாள் நெறிமுறை - ஆங்கில விக்கி)

பகுப்பு:நாட்காட்டிகள்
பெப்ரவரி 31

**பெப்ரவரி 31** (*February 31*) தற்போது பாவனையில் உள்ள கிரெகொரியின் நாட்காட்டியில் ஓர் கற்பனைநாளாகும். இதனை எடுத்துக்காட்டுகளுக்காக தரவுகளில் பாவிப்பது உண்டு. பெப்ரவரி 30ஐயும் இவ்வாறு பாவித்தாலும் சில நாட்காட்டிகளில் பெப்ரவரி 30 நடைமுறையில் உள்ள நாளாகும். 

## பாவிக்கப்பட்ட எடுத்துக்காட்டுகள்

* ஒக்சுபோர்ட் இல் உள்ள புனித கிழக்குப் பீட்டர் தேவாலயத்தில் உள்ள ஒரு நினைவுக்கல்லில் இவ்வாறு பொறிக்கப்பட்டுள்ளது:



*ஜூலியான் சைமன்சின் புதினத்தை அடிப்படையாகக் கொண்டு படைக்கப்பட்ட *தி [[ஆல்பிரட் ஹிட்ச்காக்]] நேரம்* என்ற தொலைக்காட்சித் தொடரில் "பெப்ரவரி முப்பத்தி ஒன்று" (*The Thirty-First of February*) என்ற பகுதி.".

## மேற்கோள்கள்

பகுப்பு:பெப்ரவரி
சனவரி 0

**ஜனவரி 0** வான்வெளியில் உள்ள கிரகநிலைகளைக் குறிக்கும் பஞ்சாங்க பட்டியல்களில் சனவரி 1க்கு முந்தைய நாளைக் குறிக்க பயன்படுத்தப்படுகிறது. முந்தைய ஆண்டை குறிப்பிடாமல் அதே ஆண்டில் திசம்பர் 31 நாளைக் குறிக்க உதவுகிறது. இறுதிநாள் நெறிமுறையில் காணும் புனைநாள் மார்ச் 0 நாளுக்கு ஒப்பானது.

தற்கால நேர அளவுகளில் வினாடியை 1956 இல் புவி கதிரை சுற்றிவரும் நேரத்தைக்கொண்டு வரையறுக்கையில், அது 1900 வான்வெளிநிலையை அடிப்படையாக எடுத்துக்கொண்டது. வினாடி இவ்வாறு வரையறுக்கப்பட்டுள்ளது: 

the fraction 1/31,556,925.9747 of the tropical year for 1900 January 0 at 12 hours ephemeris time.
"1900 ஜனவரி 0 12மணிக்கிருந்த ஆண்டின் 1/31,556,925.9747 பாகமாகும்"


மைக்ரோசாப்ட் எக்செல் மென்பொருளில் 0 நாள் என எடுத்துக்கொள்ளப்பட்டது சனவரி 0,1900 ஆகும்.

 
## மேற்கோள்கள்

பகுப்பு:சனவரி
பகுப்பு:திசம்பர்
சுழிதிசைகாட்டி

thumb|அன்சுக்குட்சு திசைகாட்டியின் வெட்டுத் தோற்றம்
**சுழிதிசைகாட்டி** என்பது சுழல் காட்டியைப் போன்றது. ஆனால் இது உண்மை வடக்கைக் காட்டும் ஒரு திசைகாட்டி ஆகும். சுழிதிசைகாட்டி, மின்னாற்றலில் இயங்கும் வேகமாகச் சுழலும் சில்லொன்றைப் பயன்படுத்துகிறது. பெரும்பாலும் கப்பல்களில் பயன்படும் இச் சுழிதிசைகாட்டிகள் காந்தத் திசைகாட்டிகளை விட இரண்டு சாதகமான அம்சங்களைக் கொண்டுள்ளன. 
* இவை உண்மை வடக்கைக் காட்டுகின்றன. காந்தத் திசைகாட்டி காந்த வடக்கைக் காட்டுகிறது.
* சுழிதிசைகாட்டிகள் வெளிக் காந்தப் புலங்களினால் அதிகம் பாதிக்கப்படுவது இல்லை.

## இயக்கம்
சுழிதிசைகாட்டி உண்மையில் ஒரு சுழல் காட்டியே. இது கட்டாத்தாங்கி ஒன்றில் பொருத்தப்பட்டுள்ள சில்லொன்றைக் கொண்டது. கட்டாத்தாங்கியில் பொருத்தப்பட்டிருப்பதால், சில்லின் அச்சு எந்தத் திசையிலும் திரும்புவதற்கு முடியும். இதன் அச்சு விண்துருவம் அல்லாத இன்னொரு திசையை நோக்கி இருக்கும்படி வேகமாகச் சுலழச்செய்யும்போது கோண உந்தக் காப்பு விதிக்கு அமைய அச்சின் திசை மாறாமல் இருக்கும். ஆனால் புவி சுழல்வதனால், புவியில் நிலையாக நின்று பார்க்கும் ஒருவருக்கு சுழிதிசைகாட்டியின் அச்சு 24 மணிகளுக்கு ஒருமுறை சுழல்வதுபோலக் காட்சி தரும். இவ்வாறு சுழலும் சுழிதிசைகாட்டி வழிகாட்டுவதற்குப் பயன்படாது. எனவே, இதன் அச்சு வடக்கைக் காட்டாமல் இருக்கும்போது அதன்மீது ஒரு முறுக்கு விசையைக் கொடுக்கக்கூடிய ஒரு பொறிமுறை தேவைப்படுகிறது.

ஒரு முறையில் உராய்வு விசை பயன்படுத்தப்படுகிறது. இம்முறையில், சுழிதிசைகாட்டியில் இருக்கும் சுழல் காட்டி வேண்டியபடி அதன் திசையை மாற்றிக்கொள்ள முடியாது.

பகுப்பு:இயக்கவியல்
பகுப்பு:செருமானியக் கண்டுபிடிப்புகள்
இந்திரா காந்தி அமைதிப் பரிசு

**இந்திரா காந்தி அமைதிப் பரிசு** அல்லது **இந்திரா காந்தி பரிசு** அல்லது **அமைதி, ஆயுதத்துறப்பு மற்றும் வளர்ச்சிக்கான இந்திரா காந்தி பரிசு** இந்தியாவால் ஆண்டுதோறும் தனிநபர் அல்லது நிறுவனங்களுக்கு பன்னாட்டு அமைதி, வளர்ச்சி மற்றும் புதிய பொருளியல் அமைப்பு, அறிவியல் கண்டுபிடிப்புகள் மக்கள்நலனுக்கு பயன்படுத்துதல் மற்றும் தனிநபர் சுதந்திரத்தை விரிவுபடுத்தல் போன்றவற்றிற்கு அவர்களது பங்களிப்பை கௌரவிக்கும் விதமாக வழங்கப்படும் பரிசாகும். இந்திய ரூபாய்கள் 25 இலட்சம் ரொக்கத் தொகையும் பாராட்டிதழும் பரிசாக கொடுக்கப்படுகிறது. 2009 ஆம் ஆண்டுவரை 23 நபர்கள் இப்பரிசினைப் பெற்றுள்ளனர். இந்திராகாந்தி நினைவு அறக்கட்டளையினால் அமைக்கப்படும் பன்னாட்டுக்குழு பரிசினுக்கு உரியவர்களை தேர்ந்தெடுக்கிறது.

## இந்திரா காந்தி அமைதிப் பரிசு பெற்றவர்கள்

## மேற்கோள்கள்

## மேலும் பார்க்க
* காந்தி அமைதிப் பரிசு
* அமைதிக்கான நோபல் பரிசு
* அமைதிக்கான அடம்ஸ் பரிசு
* நாட்டு ஒற்றுமைக்கான இந்திரா காந்தி விருது

பகுப்பு:அமைதிப் பரிசுகள்
பகுப்பு:இந்திய விருதுகள்
பகுப்பு:இந்திரா காந்தியின் நினைவுச்சின்னங்களும் நினைவிடங்களும்
நாட்டு ஒற்றுமைக்கான இந்திரா காந்தி விருது

**நாட்டு ஒற்றுமைக்கான இந்திரா காந்தி விருது** இந்திய தேசிய காங்கிரசு கட்சியினால் 1985ஆம் ஆண்டு முதல் ஆண்டுதோறும் வழங்கப்பட்டு வரும் விருதாகும். இது நாட்டின் ஒற்றுமைக்காகவும் இந்தியாவின் பல்வேறு சமய,மொழி,சாதி மற்றும் குமுகக்குழுக்களிடையே புரிந்துணர்வையும் நல்லிணக்கத்தையும் வளர்க்கும் தனிநபர் அல்லது நிறுவனங்களுக்கு வழங்கப்படுகிறது. கலை,அறிவியல்,பண்பாடு,கல்வி,இலக்கியம்,இதழியல் மற்றும் பொதுவாழ்வில் முதன்மையானவர்களைக் கொண்ட பரிந்துரை குழுவினால் விருது பெறுவோர் தெரிந்தெடுக்கப்படுகின்றனர். விருது இந்திய ரூபாய்கள் 1.51இலக்கமும் பாராட்டிதழும் கொண்டது.   இந்திராகாந்தி இறந்த நாளான 31 அக்டோபர் அன்று இவ்விருது வழங்கப்படுகிறது.

## விருது பெற்றோர்
* சுவாமி இரங்கநாதானந்தா (1987)
* பாரத் சாரணர் படை (1987)
* அருணா அசப் அலி(1987)
* பி.என்.அக்சர் (1990)
* எம். எஸ். சுப்புலட்சுமி (1990)
* இராசீவ் காந்தி (இறப்பின் பின்னர்)
* பரம்தாம் ஆசிரமம், வார்தா,மகாராட்டிரம்
* ஆசார்யா ஸ்ரீதுளசி
* முனை.பீஷாம்பர் நாத் பாண்டே
* சர்தார் பியாண்ட் சிங் (இறப்பின் பின்னர்) மற்றும் நட்வர் தக்கர் (இணைந்து)
* காந்தி பொதுவாழ்வு மையம், கர்நாடகம்
* நாட்டு ஒற்றுமைக்கான இந்திராகாந்தி மையம்,சாந்திநிகேதன்
* முனை.ஏ பி ஜே அப்துல்கலாம்
* சங்கர் தயாள் சர்மா (இறப்பின் பின்னர்)
* பேரா.சதீஷ் தாவன்
* எச் வை சாரதா பிரசாத்
* ராம்-ரகீம் நகர் குடிசைவாழ்வோர் சங்கம், அகமதாபாத்
* அமான் பதீக் - அமைதி தன்னார்வலர் குழு,அகமதாபாத்
* ராம் சிங் சோலங்கி மற்றும் சுனில் தமைச்சே (இணைந்து)
* ஆசார்யா மகாபிரஞ்ணா (2002)
* சியாம் பெனகல் (2003)
* மகாசுவேதா தேவி(2004)
* சாவேத் அக்தர் (2005)
* ஜே எஸ் பந்தூக்வாலா மற்றும் ராம் புனியானி (இணைந்து)(2006)

## மேற்கோள்கள்

## மேலும் பார்க்க
* அமைதிக்கான அடம்ஸ் பரிசு
* காந்தி அமைதிப் பரிசு
* அமைதிக்கான நோபல் பரிசு
* மக்சேசே பரிசு
* லெனின் அமைதிப் பரிசு 

பகுப்பு:அமைதிப் பரிசுகள்
கோடீஸ்வர ஐயர்

**கோடீஸ்வர ஐயர்** (1870-1936) மிகவும் கருநாடக இசைப்புலமை வாய்ந்தவர். 72 மேளகர்த்தா இராகங்களிலும் இவர் பாடல்கள் இயற்றியிருக்கிறார். இவர் இயற்றிய 'மோகன கர முத்துக்குமரா' பாடல் மிகவும் புகழ் பெற்ற பாடல். முருகன் மீதும், மயிலை கற்பகாம்பாள் மீதும் இவருக்கு அளவு கடந்த பக்தியுடன் அவர்கள் மீது எண்ணற்ற பாடல்களை இயற்றியுள்ளார். கவிகுஞ்சர பாரதியாரின் பேரன். இவரது பாடல்களின் முத்திரையாக "கவிகுஞ்சரதாசன்" என்று தன் தாத்தாவின் பெயரோடு 'தாசன்' என சேர்த்துக் கொண்டார். இவரது பல பாடல்களில் இராக முத்திரையும் இடம் பெறுகிறது. சென்னை உயர்நீதிமன்றத்தில் மொழிபெயர்ப்பாளராக பணி புரிந்துள்ளார். இசைக்கச்சேரிகளில் தமிழில் கீர்த்தனைகளைப் பாட ஆர்வம் கொண்டவர். ஓவியரும் இசைக்கலைஞருமான எஸ்.ராஜம் அவர்கள் இவரது கீர்த்தனைகளைத் தொகுத்துப் புத்தகமாக வெளியிட்டுள்ளார்.

## வாழ்க்கைக் குறிப்பு
சிறு வயதிலேயே தந்தையை இழந்துவிட்ட இவர், தனது பாட்டனாரால் வளர்க்கபெற்றார். அவர் கோடீஸ்வரருக்கு இசை, வடமொழி மற்றும் தமிழில் புலமை பெறுமளவிற்கு நன்கு கற்றுக் கொடுத்தார். பின்னாளில் இசை நுணுக்கங்களை பட்டிணம் சுப்ரமணிய ஐயர், ராமநாதபுரம் ஸ்ரீநிவாச அயங்கார் ஆகியோரிடம் கற்றுத் தேர்ந்தார். கவிநயமும், இசைநயமும் ஊற்றுபோல இயற்கையாகவும் எளிதாகவும் வெளிப்படுத்தப் பெறும் திறன் பெற்றார். மாணவனாக இருக்கும் காலத்திலேயே தமிழில் சித்தி விநாயகர் பதிகம், சண்முக மாலை, சுந்தரேஸ்வர பதிகம், கயற்கண்ணி பதிற்றுப்பத்து, மீனாட்சி அந்தாதி போன்ற இசைப் படைப்புகளை இயற்றினார். கந்த புராணத்தை கதாகாலட்சேபமும் செய்திருக்கிறார். சென்னை உயர்நீதி மன்றத்தில் மொழிபெயர்ப்பாளராக சில காலம் பணியாற்றியதில் ஈட்டிய வருவாயில் தனது பாட்டனாரின் இசைப் படைப்புகளை பதிப்பித்து இருக்கிறார். இவரின் பேரன் கே. வீரமணி, ஒரு சிறந்த பக்தியிசைப் பாடகராக விளங்கியவராவார்.

## கந்த கானாமுதம்
இவருக்கு முன்பே, மகா வைத்தியநாத சிவன் அவர்கள், 72 மேளகர்த்தா ராகங்களிலும் பாடல்கள் இயற்றியிருந்தாலும், தமிழிலேயே அனைத்து பாடல்களும் அமையுமாறு அனைத்து மேளகர்த்தா இராகங்களிலும் பாடல்களை இயற்றியது கோடீஸ்வரர் தான். தனது குலதெய்வமான முருகப் பெருமானின் மீது இயற்றிய இப்பாடல் தொகுப்பிற்கு "கந்த கானமுதம்" எனப்பெயர் வழங்கினார். கவித்துவம் நிறைந்த இப்பாடல்களில் ஸ்வரக்ஷர சந்திகளும், அழகான சங்கதிகளும், இராக **பா**வமும் நிறைந்திருப்பதைக் காணலாம். இவரது பாடல்களும் தூய தமிழில் இல்லாவிட்டாலும், மேளராக கிருதிகளாக இவர் பாடல்களை இயற்றியுள்ளதால், கச்சேரியின் முக்கிய பகுதியில் பாடப்படும் பங்கினைப் பெற்றுள்ளன. பாடல்களுக்கு பதவுரையும் கூடவே சேர்த்து எழுதியுள்ளது மாணவர்களுக்கு பெறும் பேறாகும்.  
கந்த கானமிர்த தொகுப்பின் கடவுள் வாழ்த்துப்பாடலாக அமைந்துள்ள பாடல் "வாரண முகவா துணை வருவாய்" எனத் தொடங்கும் விநாயகரைத் துதிக்கும் பாடல். இப்பாடலில் இவரது புலமையும் அவையடக்கமும் ஒரு சேர பரிமளிப்பதைக் காணலாம். ஹம்சத்வனி இராகத்தில் அமைந்துள்ள இப்பாடலில் "கந்த கானமுதம் இயற்றும் பெரும் பணியைத் துவக்கியுள்ளேன். எனக்கோ இன்னிசை, இயல், இலக்கியம், ஆரியம்,தமிழ் இவையனைத்திலும் பெரும் அறிவேதும் இல்லை. இருப்பினும் முன்னவனே, யானை முகத்தவனே, உன்னை முன் நிறுத்தி தொடங்குகிறேன். நீ முன் நின்றால், முடியாதது என்று ஒன்றும் இல்லை" என்று வேண்டிக்கொண்டு இப்பெரும் பணியினைத் துவங்குகிறார்.

## இயற்றிய பாடல்களின் பட்டியல்
* ஏதையா கதி...

## உசாத்துணை
*கர்நாடிகா தளத்தில் ..(ஆங்கிலம்)

## வெளியிணைப்புகள்
 இன்னிசை வலைப்பதிவு

பகுப்பு:கருநாடக இசைக் கலைஞர்கள்
பகுப்பு:1870 பிறப்புகள்
பகுப்பு:1936 இறப்புகள்
பகுப்பு:பாடலாசிரியர்கள்
உண்மை வடக்கு

**உண்மை வடக்கு** என்பது, புவியின் மேற்பரப்பு வழியே புவியியல் வடமுனையை நோக்கிய திசை ஆகும். உண்மை வடக்கு, காந்த வடக்கு, வலையமைப்பு வடக்கு என்பவற்றினின்றும் வேறானது. காந்தவடக்கு காந்த வடமுனையை நோக்கிய திசையாகும். காந்தத் திசைகாட்டி காட்டும் திசை இதுவேயாகும். வலையமைப்பு வடக்கு என்பது, நிலப்பட எறியத்தில் காட்டப்படும் வடக்கு நோக்கிய கோடுகள் வழியேயான திசையாகும்.

உண்மை வடக்குத் திசை விண்ணில், வட விண்முனையால் குறிக்கப்படும். பெரும்பாலான நடைமுறை நோக்கங்களுக்கு துருவ விண்மீனை நோக்கிய திசையே இத் திசையாகும். எனினும், புவியின் அச்சுத் திசைமாற்றம் காரணமாக உண்மை வடக்கு ஒரு வில்வடிவத்தில் சுழல்கிறது. இந்த ஒழுக்கு முழுமை அடைய ஏறத்தாழ 25,000 ஆண்டுகள் செல்லும். 2102 ஆம் ஆண்டில், துருவ விண்மீன், விண் வடமுனைக்கு மிகக் குறுகிய தூரத்தில் வரும் எனக் கணிக்கப்பட்டுள்ளது.

ஐக்கிய அமெரிக்க நிலவியல் அளவையகத்தாலும், ஐக்கிய அமெரிக்கப் படைத்துறையாலும் வெளியிடப்படும் நிலப்படங்களில், உண்மை வடக்கு ஐந்துமுனை விண்மீன் வடிவத்தில் முடிவடையும் கோடொன்றினால் குறிக்கப்படுகின்றது. ஐக்கிய இராச்சியப் படைத்துறை அளவையகம் வெளியிடும் நிலப்படங்களில் மூன்று வகை வடக்கையும் வேறுபடுத்திக் காட்டும் சிறிய வரைபடம் ஒன்று ஓரிடத்தில் காணப்படும்.

## மேற்கோள்கள்

பகுப்பு:திசைகள்
விண்முனை

[thumb|right|300px|வட, தென் விண்முனைகளையும், அவற்றுக்கும், [சுழற்சி அச்சு, சுற்றுப்பாதைத் தளம், அச்சுச் சாய்வு என்பவற்றுக்கும் இடையிலான தொடர்புகளையும் காட்டும் படம்.]]
**விண்முனை**என்பது, வட விண்முனை அல்லது தென் விண்முனையைக் குறிக்கும். புவியின் சுழற்சி அச்சை முடிவில்லாமல் நீட்டும்போது, விண்கோளம் எனப்படும் கற்பனையான சுழலும் விண்மீன்களைக் கொண்ட கோளத்தை அது வெட்டும் இரண்டு புள்ளிகளே இவ்விரு விண்முனைகளும் ஆகும். வடமுனையிலும் தென் முனையிலும் நின்று பார்ப்பவர்களின் தலைக்கு நேர் மேலாக முறையே வட விண்முனையும், தென் விண்முனையும் இருக்கும். 

இரவில், வானில் தெரியும் விண்மீன்கள் கிழக்கிலிருந்து மேற்கு நோக்கி நகர்வதாகத் தோற்றம் அளிக்கும். இதே இயக்கம் பகலிலும் நிகழ்ந்தாலும், விண்மீன்களைப் பகலில் பார்க்க முடிவதில்லை ஆதலால் இந்த இயக்கத்தைக் கவனிக்க முடிவதில்லை. இந்த இயக்கம் முழுச்சுற்றைச் சுற்றி முடிப்பதற்கு 24 சூரிய மணிகள் எடுக்கும். விண்மீன்கள் சுழல்வது போல் தோன்றும் இந்தத் தோற்றப்பாடு புவி அதன் அச்சில் சுழல்வதினால் ஏற்படுவது ஆகும். புவி சுழலும்போது, விண்முனைகள் நிலையாக இருப்பதாகவும், விண்ணில் உள்ள ஏனைய புள்ளிகள் அவற்றைச் சுற்றி சுற்றுவது போலவும் தோன்றும்.

பகுப்பு:விண் ஆள்கூற்று முறைமை
பகுப்பு:விண்மீன் இயற்பியல்
தாண்டிக்குளம் கந்தசுவாமி கோவில்

வவுனியா, **தாண்டிக்குளம் அருள்மிகு ஸ்ரீ கந்தசுவாமி கோவில்** யாழ் கண்டி ஏ9 நெடுஞ்சாலையில் வவுனியா கச்சேரியில் இருந்து வடக்காக சுமார் 2 கிலோமீட்டர் தூரத்தில் தாண்டிக்குளம் புகையிரத (தொடருந்து) நிலையத்திற்கு முன்பாக அமைந்துள்ளது. இவ்வாலயத்தின் கும்பாபிஷேகம் ஆவணிமாதம் 2001 இல் நடைபெற்றது. ஆலயத்தில் தினமும் காலை மாலை என இரண்டு நேரப் பூசை நடைபெறுகின்றது. வருடாந்த அலங்கார உற்சவம் ஆவணிமாத கார்த்திகை நட்சத்திரத்தில் (ஒரு மாதத்தில் இரண்டு காத்திகை வந்தால் இரண்டாவது கார்த்திகை) தீர்த்தோற்சவம் உடனான பத்துநாட்கள் திருவிழா நடைபெறும். விசேட உற்சவங்களாக வருடாந்த உற்சவம், கந்தசஷ்டி, கேதாரகௌரி விரதம் ஆகியன இடம்பெறுகின்றன. 

தாண்டிக்குளம் கந்தசுவாமி கோவிலின் முப்பரிமாணப்பார்வை

பகுப்பு:வவுனியா மாவட்டத்திலுள்ள கோயில்கள்
பொது உரிமைப் பரப்பு

**பொது உரிமைப் பரப்பு** எனக்குறிப்பிடப்படுவது, அறிவுத்திறன் உடமை என்றும் கூறப்படும் எவராலும் கட்டுப்படுத்தப்படாத அல்லது உடமை கொள்ளாத எண்ணக்கரு தொகுப்பு ஆகும்.இச்சொற்றொடர் மூலம் இக்கருக்கள் *பொது உடமை* என்றும் எவரும் எக்காரணத்திற்காகவும் பயன்படுத்தலாம் எனவும் அறியலாம்.பலதரப்பட்ட அறிவுத்திறன் உடமைப் போலன்றி பொது உரிமைப்பரப்பினை வரையறுக்க இயலும்.பல்வேறு நாடுகளின் சட்டங்கள் பொது உரிமைப் பரப்பின் வீச்செல்லையை வெவ்வேறாக வரையறுத்துள்ளன.ஆகவே நாம் பொது உரிமைப் பரப்பினை விவாதிக்கையில் எந்த அதிகார பரப்பில் குறிப்பிடுகிறோம் என்பது முக்கியமானது.

பொது உரிமைப் பரப்பில் உள்ள ஆக்கங்களை காப்புரிமை பெற்ற ஆக்கங்களுடன் ஒப்பிடுவது வழக்கம். தற்கால சட்டங்களின்படி, ஓவியம்,காவியம்,இசை போன்ற எந்தவொரு  மூல ஆக்கமும் அவை உருவாக்கப்பட்ட நேரத்திலிருந்தே சில காலம் (கால அளவு நாட்டிற்கெற்ப மாறும்) காப்புரிமை பெறுகின்றன.அக்கால அளவு முடிவுறும் வேளையில் அவ்வாக்கங்கள் பொது உரிமைப் பரப்பில் உள்ளதாகக் கருதப்படும்.ஓர் மதிப்பீட்டின்படி,உலகிலுள்ள அனைத்துப்புத்தகங்களிலும் 15% அளவே பொது உரிமைப் பரப்பில் உள்ளது;10% இன்னும் அச்சகத்தில் இருக்க,  75% புத்தகங்கள் காப்புரிமையால் பாதுகாக்கப்பட்டுள்ளன.

வணிகக் குறிகள் ஓர் நிறுவனத்தின் வணிக நோக்கத்திற்காக தாம் மட்டுமே பயன்படுத்தும் பெயர்.சின்னங்கள் மற்றும் பிற அடையாளங்கள்.இவை காலக்கெடு எதுவுமின்றி பயன்படுத்தப் படலாம்;அவையும் புறக்கணிப்பு,பயன்பாடின்மை அல்லது தவறான பயன்பாடு என பொதுஉரிமைப் பரப்பில் வரலாம்.அதேபோல  பயன்படாதிருந்து பொதுப்பரப்பில் உள்ள வணிகக்குறியை அந்நிறுவனம் மீண்டும் மீட்கலாம்.

ஆக்கவுரிமை என்பது ஓர் கண்டுபிடிப்பாளர் தமது கண்டுபிடிப்பை பதிந்து கொண்டு வேறெவரும் அதனை பாவிப்பதை தடை செய்வதாகும்.காப்புரிமைகள் போலவே ஆக்கவுரிமைகளும் குறிப்பிட்ட காலாளவிற்கே செல்லும்;அதன்பிறகு அவை எவரும் பாவிக்கும் வண்ணம் பொது உரிமைப்பரப்பைச் சாரும்.

## மேற்கோள்கள்

## உசாத்துணை
* Fishman, Stephen, *The Public Domain: How to Find & Use Copyright-Free Writings, Music, Art & More*. 
## வெளியிணைப்புகள்
* [David Lange, Reimagining the Public Domain, 66 Law & Contemp Probs 463 (2003)](http://www.law.duke.edu/shell/cite.pl?66+Law+&+Contemp.+Probs.+463+(WinterSpring+2003)) 
* ''The mouse that ate the public domain: Disney, The Copyright Term Extension Act, And Eldred v. Ashcroft'' by Chris Sprigman
* ''The Public Domain In Copyright Law'' by Edward Samuels, published in Journal of the Copyright Society (1993)
* Summary list of copyright terms in other countries from the பென்சில்வேனியா பல்கலைக்கழகம்.
* Public Domain Calculators for Various Countries 
* Flowchart to determine Public Domain status of a work in the U.S. 
* Copyright Term and the Public Domain in the United States from கோர்னெல் பல்கலைக்கழகம்.
* Public Domain Dedication
* European Union thematic network COMMUNIA for the Public Domain 
* Open Data Commons Public Domain Dedication and Licence (PDDL)
* Public Domain Works - an open registry of artistic works that are in the public domain 

பகுப்பு:சட்டம்
பகுப்பு:மொழிப் புத்துயிர்ப்பு
பகுப்பு:பதிப்புரிமை
மன்னா தே

**மன்னா தே** (*Manna Dey*, ) என்று பெரிதும் அறியப்பட்ட,**பிரபோத் சந்திர தே** (1 மே, 1919 - 24 அக்டோபர் 2013), இந்தி மற்றும் வங்காள திரைப்படங்களில் 1950 - 1970 காலகட்டங்களில் மக்களால் மிகவும் விருப்பப்பட்ட பின்னணி பாடகராவார். தமது வாழ்நாளில் 3500 பாடல்களுக்கும் கூடுதலாக பாடல்களை பதிவு செய்துள்ளார். 2007ஆம் ஆண்டிற்கான தாதாசாஹெப் பால்கே விருது பெற்றவர்.பத்மஸ்ரீ.பத்மபூசண் விருதுகள் பெற்றவர்.

## வாழ்க்கை வரலாறு
பூர்ண சந்திர தே மற்றும் மகாமாயா தே தம்பதியினருக்கு பிறந்தார். தமது தந்தையின் உடன்பிறப்பான இசையாசிரியர் கே சி தேயின் தாக்கத்தால் இசையின்பால் ஆர்வமிக்கவரானார். இந்து பாபர் பாடசாலையில் துவக்கக் கல்வியும்,ஸ்காட்டிஷ் சர்ச் கல்லூரி பள்ளியிலும் பின் கல்லூரியிலும் உயர்கல்வியும் பெற்றார். வித்யாசாகர் கல்லூரியில் பட்டப்படிப்பு மேற்கொண்டார்.

கே சி தே மற்றும் உசுதாது தாபீர் கான் இவர்களிடம் இந்துஸ்தானி இசையை முறையாக பயின்றார். கல்லூரிகளுக்கிடையேயான இசைப்போட்டிகளில் முதல் பரிசுகள் பெற்று வந்தார்.

1942ஆம் ஆண்டு மும்பை சென்று இசையமைப்பாளர் சச்சின் தேவ் பர்மனிடம் உதவியாளராகச் சேர்ந்தார். பின்னர் மற்ற இசையமைப்பாளர்களிடமும் உதவியாளராக பணி புரிந்தார். அப்போது இணையாக தமது இந்துஸ்தானி பயிற்சியை உசுதாது அமன் அலி கான் மற்றும் உசுதாது அப்துல் ரகுமான் கானிடம் தொடர்ந்து வந்தார்.

1943ஆம் ஆண்டு *தமன்னா* என்ற திரைப்படத்தில் பின்னணிப் பாடகராக தமது திரையிசைவாழ்க்கையை துவங்கினார். பின்னர் இந்தி,வங்காள மொழி திரைப்படங்களில் பல நினைவு நீங்கா பாடல்களைப் பாடி முதன்மைநிலை எய்தினார்.

மலையாளத்தில் *செம்மீன்* என்ற திரைப்படத்தில் *மானச மஞ்யு வரூ* என்ற பாடல் தென்னிந்திய திரையுலகிற்கு இவரை அறிமுகம் செய்தது.

## தனி வாழ்க்கை

கேரளாவின் சுலோசனா குமாரனை  திசம்பர் 18, 1953இல் திருமணம் செய்து கொண்டார். சுரோமா,சுமிதா என இரு மகள்கள் உள்ளனர். மும்பையில் ஐம்பது ஆண்டுகள் வாழ்ந்தபிறகு தற்போது பெங்களூருவில் கல்யாண்நகர் பகுதியில் வசித்து வருகிறார். இன்றும் உலகெங்கும் இசைப்பயணங்கள் மேற்கொள்கிறார்.

இவரது சுயசரிதை வங்காளத்தில் *ஜீபோனேர் ஜல்சகோரே* என்றும், இந்தியில் *யாதேன் ஜீ உதி* என்றும், மராத்தியில் *ஜீபோனேர் ஜல்சகோரே* என்றும் ஆங்கிலத்தில் *மெமொரீஸ் கம் அலைவ்* என்றும் பதிப்பிக்கப்பட்டுள்ளன.

## மேற்கோள்கள்


## வெளி இணைப்புகள்
*மன்னா தே வலைத்தளம்
*சேகர் குப்தாவின் நேர்காணல்
*"Ai Mere Pyare Watan"  *Little India* article
*"Being   Manna Dey: The modest musical maestro" - IBNLive interview
*த இந்து நாளிதழ் 

பகுப்பு:திரைப்படப் பாடகர்கள்
பகுப்பு:1919 பிறப்புகள்
பகுப்பு:2013 இறப்புகள்
பகுப்பு:தாதாசாகெப் பால்கே விருது பெற்றவர்கள்
பகுப்பு:வங்காள மக்கள்
பகுப்பு:பத்மசிறீ விருது பெற்ற கலைத் துறையினர்
எல்லெசுமியர் தீவு

**எல்லெசுமியர் தீவு** கனடாவின் ஆட்சிப்பகுதியான நுனாவுத்தைச் சேர்ந்த கிக்கிக்தாலுக் பிரதேசத்தின் ஒரு பகுதி ஆகும். கனடாவின் ஆக்டிக் தீவுக்கூட்டங்களுக்குள் அடங்கிய இது, குயீன் எலிசபெத் தீவுகளின் ஒரு பகுதியாகக் கருதப்படுகிறது. 196,235 சதுர கிலோமீட்டர் பரப்பளவைக் கொண்ட இத் தீவு உலகின் பத்தாவது பெரிய தீவும், கனடாவின் மூன்றாவது பெரிய தீவும் ஆகும். ஆர்க்கிட் மலைத்தொடர்த் தொகுதி எல்லெசுமியர் தீவின் பெரும்பகுதியை மூடியுள்ளது. இதனால் கனடாவின் ஆர்க்டிக் தீவுக்கூட்டங்களில் உள்ள தீவுகளில் கூடிய மலைப்பாங்கான தீவு இதுவாக உள்ளது. "ஆர்க்டிக் வில்லோ" எனப்படும் மரவகையே இத்தீவில் வளரும் ஒரே மரவகை ஆகும்.

## மேற்கோள்கள்

பகுப்பு:கனடாவின் தீவுகள்
வட காந்தமுனை

[right|300px|thumb|1539ல் [ஒலாவுசு மக்னசு என்பவரால் உருவாக்கப்பட்ட கார்ட்டா மரீனா எனப்படும் நிலப்படத்தின் ஒரு பகுதி. இதில் காந்த வடக்கு என்பதன் கருத்துரு தோராயமாகக் காந்தத்தீவு என்னும் பெயரில் குறிப்பிடப்பட்டிருப்பதைக் காணலாம்.]]

புவியின் **வட காந்தமுனை** (*North Magnetic Pole*) என்பது புவியின் காந்தப்புலம் நிலைக்குத்தாகக் கீழ் நோக்கி இருக்கும்படியான புவி மேற்பரப்பில் உள்ள ஒரு இடம் ஆகும். காலத்தைப் பொறுத்து இப்புள்ளி படிப்படியாக மாறுகிறது. உண்மையில் வட காந்தமுனை காந்தப்புலத்தின் தென்முனை ஆகும்.

2001 ஆம் ஆண்டில் வட காந்தமுனையின் அமைவிடம் வட கனடாவில் உள்ள எல்லெசுமியர் தீவுக்கு அண்மையில்  ஆல் குறிக்கப்படும் புள்ளியில் இருப்பதாக கனடா நிலவியல் அளவையகத்தினால் கணிக்கப்பட்டது. 2005 ஆம் ஆண்டில் இதன் அமைவிடம்  என மதிப்பிடப்பட்டுள்ளது.

தென் அரைக்கோளத்தில் உள்ள இதனை ஒத்த புள்ளி தென் காந்தமுனை ஆகும். புவியின் காந்தப்புலம் சமச்சீர்த் தன்மை கொண்டதல்ல ஆதலால் வட காந்தமுனையும், தென் காந்தமுனையும் ஒன்றுக்கொன்று நேரெதிராக அமைந்திருப்பதில்லை. அதாவது வட காந்தமுனையையும், தென் காந்தமுனையையும் இணைத்து வரையப்படும் கோடு புவிக் கோளத்தின் மையத்தினூடாகச் செல்லாது. உண்மையில் இம் மையம் மேற்குறிப்பிட்ட கோட்டில் இருந்து 530 கி.மீ. (329.3 மைல்) தொலைவில் உள்ளது.

## நகரும் வட துருவ காந்தப்புலம்
1881-ஆம் ஆண்டில் தான் பூமிப் பந்தின் வட புலம் துல்லியமாக குறிக்கப்பட்டது. அப்போதிருந்தே வட காந்தமுனை ஆண்டுக்கு, 10 கி.மீ.,வேகத்தில்  இடம் பெயர்ந்து வருவதை ஆராய்ச்சியாளர்கள் கண்டுபிடித்தனர். தற்போது  இந்த வேகமானது கடந்த சில ஆண்டுகளாக, ஆண்டுக்கு 30 முதல் 40 கி.மீ வரை இடம்பெயர ஆரம்பித்திருப்பதாக ஆராய்ச்சியாளர்கள் தெரிவித்துள்ளனர்.  வட காந்த துருவம் கடந்த ஒரு வருடத்தில் மட்டும் 34 மைல் தொலைவில் கனடாவின் ஆர்டிக் பகுதியிலிருந்து சைபீரியாவை நோக்கி நகர்ந்துள்ளது.  பூமியின் தற்போதுள்ள இரு காந்தப் புலங்களும் 7.8 இலட்சம் ஆண்டுகளுக்கு முன் தலைகீழாக மாறியவை என ஆய்வாளர்கள் கூறுகின்றனர்.

## மேற்கோள்கள்


பகுப்பு:காந்தவியல்
பகுப்பு:புவிக்காந்தவியல்
பாலுறவு சாரா மரபணு கடத்தல்

உயிரினக்கள் தனது மரபு பண்புகளை தன்னிடம் இருந்து மற்ற உயிரினத்துக்கு கடத்தும் தன்மையெய் கொண்டுள்ளன (எ.கா. குட்டிகள் ஈனுவது அல்லது குஞ்சுகள் பொறிப்பது). இவ்வாறு கடத்தப்படும் மரபணுக்கள் இனச்செல்கள் (விந்து, அண்டகம் இணைந்து) அல்லது இனச்செல்கள் இல்லமால் மாற்றப்படும். இவ்வாறு இன உயிரணுக்கள் இல்லாமல் அல்லது பாலுறவு இல்லாமல் மரபணு கடத்தப்படும் நிகழ்வுக்கு  பாலுறவு சாரா மரபணு கடத்தல் (horizontal gene transfer) எனப்பெயர். 

எ.கா.
குழலிணைவு-(bacterial conjugation)

பக்டிரியோபச்கள் இ. கோலியில்  பெருகும் தன்மை (Transduction).

பகுப்பு:மூலக்கூற்று உயிரியல் / உயிர் தொழில் நுட்பவியல்/ செய்முறை நுட்பங்கள்
குழலிணைவு

**குழலிணைவு** என்பது நிலைகருவற்ற உயிர்களில் நடைபெறும் மரபணு கடத்தல் நிகழ்வு ஆகும். இணையும் இரு உயிரணுக்கள் சிறு குழல் அல்லது குழாய் போன்ற நீட்சிகள் மூலம் இணைக்கப்படுகின்றன. இச்சிறு குழலுக்கு பைலசு (Pilus) எனப்பெயர். இவைகளுக்கு வளமையான அல்லது செழிப்பு செயலிகள் (Fertility factors) இன்றியமையாத பங்காற்றுகின்றன. இவ் செயலிகள் வளமை அல்லது செழிப்பு கணிமிகளிடம் (F-plasmid) இருந்து பெறப்படுகின்றன. பைலசுகள், இணையும் இரு உயிரணுக்களை பிணைந்து அதனின் வழியாக கணிமிகள் ஒரு செல்லில் இருந்து மற்ற உயிரணுக்கு கடத்தும். இவ்வாறு இனச்செல்கள் இல்லமால் மரபணு கடத்தப்படுவதை பாலுறவு சாரா மரபணு கடத்தல் எனப்படும். கணிமிகள் ஒரு செல்லில் இருந்து மற்ற செல்லுக்கு கடத்தபடுவதற்கு டி. என். ஏ பாலிமரேசு முக்கியாமாகும். இவ்வாறு ஒரு செல்லில் இருந்து மற்ற செல்லுக்கு குழலிணைவு மூலம் கணிமிகள் மாற்றப்படுவதை உருமாற்றம் (transformation) எனவும் அழைக்கப்படும். எ.கா. Staphylococcus aurius  என்னும் நிலைகருவற்ற உயிரில் இரு வகைகள் உள்ளன.

௧. வீரியம் உள்ளவை (virulence)- இவைகள் மாந்தருக்கு நோயெய் தூண்டுபவை.

௨. வீரியம் அற்றவை (Non- virulence) - இவைகளால் மாந்தருக்கு நோயெய் உண்டாக்க முடியாது. 

இவைகளுக்கு ஏற்படும் குழலிணைவு நிகழ்வால் வீரியம் உள்ள செல்லில் இருந்து மாற்றப்படும் கணிமிகளால் வீரியம் அற்ற செல்களும் நோயெய் தூண்டும் தன்மையெய் அடைகின்றன.

பகுப்பு:மூலக்கூற்று உயிரியல் / உயிர் தொழில் நுட்பவியல்/ செய்முறை நுட்பங்கள்
சீனப் பண்பாட்டுப் புரட்சி

**பாட்டாளிகள் பண்பாட்டுப் பெரும் புரட்சி** (*Proletarian Cultural Great Revolution*) என்னும் விரிவான பெயர்கொண்ட **பண்பாட்டுப் புரட்சி** அல்லது **சீனப் பண்பாட்டுப் புரட்சி** என்பது, மக்கள் சீனக் குடியரசில், 1966 ஆம் ஆண்டுக்கும் 1976 ஆம் ஆண்டுக்கும் இடையில் இடம்பெற்ற சில நிகழ்வுகளைக் குறிக்கும். இக்காலத்தில் சீனாவில் பரவலான சமூக, அரசியல் கிளர்ச்சிகள் இடம்பெற்றன. இதனால் நாடு தழுவிய குழப்பநிலையும், பொருளாதார ஒழுங்கின்மையும் நிலவியது.

கம்யூனிஸ்ட் கட்சியின் முக்கியப் பங்கு அரசியலமைப்பில் இடம்பெற்றுள்ளது. பல சிறிய கட்சிகள் இருக்கும்போதும் கூட, அவைகள் கம்யூனிஸ்டுகளை ஆதரிக்க கடமைப்பட்டுள்ளன. நிறுவனர் மாவோ சேதுங்கின் கீழ், கம்யூனிஸ்ட் கட்சி கடுமையான சர்வாதிகார சோஷியலிசத்தை அமல்படுத்தியது.
ஆயினும்கூட *முன்னேற்றிச் செல்வதற்கான நீண்ட பாய்ச்சல்*  (The Great Leap Forward) என்ற இயக்கத்தின் பொருளாதார தோல்வி, நாட்டில் ஏற்பட்ட பஞ்சம் மற்றும் கலாசாரப் புரட்சியின்போது ஏற்பட்ட மாற்றங்கள் காரணமாக லட்சக் கணக்கான மக்கள் உயிரிழந்தனர்.

சீனப் பொதுவுடைமைக் கட்சிக்குள்ளும், சமூகத்திலும் "தாராண்மையிய பூர்சுவாக்கள்" ஊடுருவி இருப்பதாகவும், அவர்கள் சீனாவில் மீண்டும் முதலாளித்துவத்தைக் கொண்டுவர முயல்வதாகவும் குற்றம் சாட்டிய சீனத்தலைவர் மாவோ சேடாங், 1966 ஆம் ஆண்டு மே 16 ஆம் நாள் பண்பாட்டுப் புரட்சியொன்றைத் தொடங்குவதாக அறிவித்தார். இது மாவோவின் அதிகாரத்திற்கு சவாலாக இருந்தவர்களை குறிவைத்து அமைந்தது. இத்தகையவர்களை புரட்சிக்குப் பிந்திய வகுப்புப் போராட்டம் மூலம் இனங்கண்டு நீக்க வேண்டும் என வலியுறுத்திய மாவோ, இதற்காகச் சீன இளைஞர்களின் சிந்தனைகளையும், செயற்பாடுகளையும் ஒன்று திரட்டுவதற்காக இளைஞர்களைக் கொண்ட செம்படை ஒன்றையும் அமைத்தார். இந்த இயக்கம் படைத்துறை, நகர்ப்புறத் தொழிலாளர், கட்சித் தலைமை போன்ற எல்லா இடங்களுக்கும் பரவியது. கலாச்சாரப் புரட்சி முற்றுப் பெற்றுவிட்டதாக 1969 ஆம் ஆண்டில் மாவோவே அறிவித்திருந்தாலும், 1966க்கும் 1976ல் "நால்வர் குழு" எனப்பட்டவர்கள் கைது செய்யப்படும்வரை இடம்பெற்ற அதிகாரப் போட்டி, அரசியல் உறுதியின்மை ஆகியவை அனைத்தும் இக் கலாச்சாரப் புரட்சியின் பகுதிகளாகவே தற்காலத்தில் கருதப்படுகின்றன.

மாவோ இறந்த பின்னர், பண்பாட்டுப் புரட்சிக்கு எதிரான டெங் சியாவோபிங் தலைமையிலான குழுவினர் சீனப் பொதுவுடைமைக் கட்சியில் முன்னணிக்கு வந்தனர். இவர்கள் பண்பாட்டுப் புரட்சியின்போது கொண்டுவரப்பட்ட அரசியல், பொருளியல், கல்விச் சீர்திருத்தங்கள் எல்லாவற்றையும் முடிவுக்குக் கொண்டுவந்ததுடன், தொடக்கத்தில் இருந்தே பண்பாட்டுப் புரட்சி ஒரு எதிர்த் தோற்றப்பாடு எனவும் அறிவித்தனர். பண்பாட்டுப் புரட்சியின் கொள்கைகளை ஒழுங்கமைத்து நிறைவேற்றுவதற்குப் பொறுப்பாக இருந்தவர்கள்மீது விசாரணை நடத்தப்பட்டது. 1981 ஆம் ஆண்டில் வெளியிடப்பட்ட கட்சியின் வரலாற்று முக்கியத்துவம் வாய்ந்த தீர்ப்பு, பண்பாட்டுப் புரட்சிக்கான பொறுப்பு காலஞ்சென்ற தலைவர் மாவோவின் மீதே சுமத்தினாலும், இதனால் ஏற்பட்ட கடும் விளைவுகளுக்காக லின் பியாவோவையும், நால்வர் குழுவையும் குற்றம்சாட்டியது. இக் குழுவின் தலைவர் சியாங் சிங் முக்கிய பொறுப்பாளி ஆக்கப்பட்டார்.
## மேற்கோள்கள்

பகுப்பு:சீன அரசியல்
பகுப்பு:சீனப் புரட்சிகள்
பகுப்பு:சீனப் பொதுவுடமைக் கட்சி
உம் குல்தூம்

**உம் குல்தூம்** எனப் பரவலாக அறியப்படும் **பாத்மா எப்ராகிம் எல்பெல்த்தாகி** ஒரு எகிப்தியப் பாடகரும், பாடலாசிரியரும், நடிகையும் ஆவார். எல் சென்பெல்லாவெயின் என்னும் இடத்துக்கு அருகில் உள்ள தாமே எசு சகாய்ரா என்னும் இடத்தில் பிறந்த இவர் கிழக்கின் நட்சத்திரம் எனப் புகழப்படுகிறார். இறந்து மூப்பது ஆண்டுகளுக்கு மேல் ஆனபோதும் இன்றும் இவர் 20 ஆம் நூற்றாண்டின் மிகப் புகழ் பெற்ற அரபுலகப் பாடகிகளுள் ஒருவராகப் போற்றப்படுகிறார்.

## வாழ்க்கை வரலாறு
### இளமைக்காலம்
இவர் பிறந்த தேதி குறித்துச் சரியான தகவல்கள் இல்லை. எகிப்தியத் தகவல் அமைச்சகமும் இவர் 1898 டிசம்பர் 31 ஆம் தேதி அல்லது 1904 டிசம்பர் 31 ஆம் திகதி பிறந்திருக்கலாம் எனக் கூறுகின்றது.

இளமையிலேயே இவர் மிகச் சிறந்த பாடும் திறமையை வெளிக்காட்டினார். ஒரு இமாம் ஆன இவரது தந்தையார் திருக்குர்ஆனை ஓதுவதற்கு இவருக்குக் கற்றுக்கொடுத்தார். இவர் இந் நூல் முழுவதையுமே மனனம் செய்திருந்ததாகக் கூறப்படுகின்றது. இவருக்குப் 12 வயதாயிருந்தபோது இவரது தந்தையார் இயக்கிய நாடகம் ஒன்றில் நடிப்பதற்காக இவரை ஒரு பையன் போல வேடமிட்டுச் சேர்த்துக்கொண்டார். இவருடைய 16 ஆவது வயதில், அபோல் எலா மொகமத் என்னும் ஓரளவு பெயர் பெற்ற பாடகர் இவரது திறமையை உணர்ந்துகொண்டார். அத்துடன் புகழ் பெற்ற இசைக் கலைஞரான சக்காரியா அகமத் என்பவர் உம் குல்தூமை கெய்ரோவுக்கு வருமாறு அழைத்தார். எனினும் 1923 ஆம் ஆண்டிலேயே குல்தூம் இந்த அழைப்பை ஏற்றுக் கொண்டு கெய்ரோவுக்குச் சென்றார். அமின் பே அல் மகிதி என்னும் இன்னொரு புகழ்பெற்ற இசைக்கலைஞர் இவரை அடிக்கடி வீட்டுக்கு அழைத்து "அவுட்" எனப்படும் இசைக் கருவியை வாசிக்கக் கற்றுக்கொடுத்தார். இக்காலத்தில் அல் மகிதியின் மகளான ரவ்கேயா அல் மகிதியுடன் நெருக்கமான நட்புப் பூண்டார்.

அமின் அல் மகிதி, குல்தூமை கெய்ரோவின் கலைஞர் வட்டத்துக்கு அறிமுகப்படுத்தினார். குல்தூம் அக்காலத்தில் பிரபலமாக இருந்த பொகீமிய வாழ்க்கை முறையைத் தவிர்த்து வந்ததுடன், எப்பொழுதும் தனது எளிமையான மூலத்தில் பெருமை கொண்டவராகவும், பழமையான விழுமியங்களைப் பாதுகாப்பதில் அக்கறை கொண்டவராகவும் இருந்தார்.

## மேற்கோள்கள்

பகுப்பு:எகிப்தியப் பாடகர்கள்
பகுப்பு:1898 பிறப்புகள்
பகுப்பு:1975 இறப்புகள்
கிருஷ்ணன் ரஜினி

**கிருஷ்ணன் ரஜினி** (*Rajini Krishnan*, பிறப்பு: 13 சூலை, 1980)  தமிழ்நாட்டைச் சேர்ந்த ஒரு துள்ளுந்துப் பந்தய வீரர் ஆவார். அண்மையில் இருங்காட்டுக்கோட்டையில் நடந்த 600 க.செ.மீ பிரிவு ஆசிய-அளவிலான பெட்ரோனாசு துள்ளுந்து பந்தயப் போட்டியில் மூன்றாவதாக இடம் பிடித்துள்ளார். மேலும் இந்திய-அளவிலான துள்ளுந்து பந்தயப்போட்டிகளில் பல முறை வெற்றி பெற்றவர். 29 வயதாகும் ரஜினி, தானுந்து-வாகனங்களுக்கு அடித்துணி பொருத்தும் *தொழிலாளர்* ஆவார். பங்களூருவைச் சார்ந்த தினேஷ் ரெட்டி என்ற துள்ளுந்து ஆர்வலரின் உதவியால் 'ரெட் ரூசுட்டர் ரேசிங்' (RRR) என்ற குழுவிற்காக போட்டிகளில் பங்கேற்கும் ரஜினி, தன் 22-ஆவது வயதில் தான் துள்ளுந்து பந்தயப் போட்டிகளில் முதன்முறையாக பங்கேற்கத் தொடங்கினார்.

## பெற்றுள்ள வெற்றிகள்
* 2006-இல் ’இ’ பிரிவு 150 க.செ.மீ 2-அடிப்பு துள்ளுந்துகளுக்கான தேசியளவு  போட்டியில் முதலிடம்.
* 2006-இல் ‘ஆ’ பிரிவு 150 க.செ.மீ 4-அடிப்பு துள்ளுந்துகளுக்கான தேசியளவு போட்டியில் முதலிடம்
* 2006-ஆம் ஆண்டு செப்பாங்கில் நடந்த காவாசாகி கோப்பையில் முதலிடம்.
* 2008-இல் 600 க.செ.மீ சிறப்பு-துள்ளுந்துகளுக்கான மலேசிய-சிறப்பு போட்டிகளில் இரண்டாமிடம்.
* 2009 செப்டம்பரில் 600 க.செ.மீ சிறப்பு-துள்ளுந்துகளுக்கான பெட்ரோனாசு ஆசியளவு போட்டியில் மூன்றாமிடம்..

## சுட்டுகள்


பகுப்பு:இந்திய விளையாட்டு வீரர்கள்
பகுப்பு:தமிழக விளையாட்டு வீரர்கள்
பகுப்பு:தமிழ் விளையாட்டு வீரர்கள்
பகுப்பு:1981 பிறப்புகள்
சினான்

thumb|முதலாம் சுலைமானின் சமாதிக் கட்டிடத்தில் இடப்புறம் காணப்படுபவர் சினானாக இருக்கலாம். 1566
**சினான்** என்று பரவலாக அறியப்படும் **கோக்கா மிமார் சினான் ஆகா**, ஓட்டோமான் காலத்துக் கட்டிடக் கலைஞரும், குடிசார் பொறியாளரும் ஆவார். இவர் முதலாம் சுலைமான், இரண்டாம் சலீம், மூன்றாம் முராட் ஆகிய சுல்தான்களின் கீழ் ஓட்டாமான் பேரரசின் தலைமைக் கட்டிடக் கலைஞராகவும் குடிசார் பொறியாளராகவும் பணிபுரிந்தார். ஏறத்தாழ ஐம்பது ஆண்டுக்காலம் ஓட்டோமான் பேரரசில் கட்டப்பட்ட ஒவ்வொரு முக்கியமான கட்டிடத்தினதும் கட்டுமானத்துக்கு அல்லது அதனை மேற்பார்வை செய்வதற்கு இவர் பொறுப்பாக இருந்தார். நடுத்தர அளவுள்ள கட்டிடங்களைத் தவிர்த்து முந்நூறுக்கு மேற்பட்ட முக்கிய கட்டிடங்களின் கட்டுமானங்களுக்கு இவர் பொறுப்பாக இருந்ததாகக் கூறப்படுகிறது.

இவரது கட்டிடங்களுள் மிகப் புகழ் பெற்ற கட்டிடமாக விளங்குவது இசுத்தான்புல்லில் உள்ள சுலைமான் மசூதியே எனினும், இவரது மிகச் சிறந்த கட்டிடமாகக் கருதப்படுவது எடிர்னே என்னும் இடத்தில் அமைந்துள்ள செலிமியே மசூதி ஆகும். இவருக்குக் கீழ் மிக விரிவான ஒரு அரச திணைக்களம் இயங்கியது. இவரிடம் பணிபுரிந்த இவரது உதவியாளர்களில் பலர் பின்னர் புகழ் பெற்று விளங்கினர். இவர்களுள், சுல்தான் அகமது மசூதியின் கட்டிடக்கலைஞரான செடெஃபார் மெகுமெத் ஆகா போன்றவர்களும் அடங்குவர். ஓட்டோமான் கட்டிடக்கலையின் செந்நெறிக் காலத்தைச் சேர்ந்த மிகச் சிறந்த கட்டிடக்கலைஞராகக் கருதப்படும் சினான், மேற்குலகில் இவருக்குச் சமகாலத்தவரான மைக்கலாஞ்சலோவுடன் ஒப்பிட்டுக் கூறப்படுபவர்.

பகுப்பு:துருக்கியக் கட்டிடக் கலைஞர்கள்
பகுப்பு:1588 இறப்புகள்
பகுப்பு:1489 பிறப்புகள்
கேல் ரத்னா விருது

கேல் ரத்னா விருது (அதிகாரப்பூர்வமாக: **மேஜர் தயான் சந்த் கேல் ரத்னா விருது**) என்பது இந்திய விளையாட்டுத் துறையில் சாதனை படைத்தோருக்கு வழங்கப்படும் உயரிய விருதாகும். மறைந்த முன்னாள் இந்தியப் பிரதமர் ராஜீவ் காந்தி நினைவாக **ராஜிவ் காந்தி கேல் ரத்னா விருது** என்ற பெயரில் வழங்கப்பட்டு வந்த இந்த விருது நரேந்திர மோடி அரசால் 2021 ஆம் ஆண்டு மேஜர் தயான் சந்த் கேல் ரத்னா விருது என்று பெயர் மாற்றம் செய்யப்பட்டது.

இந்தி மொழியில் *கேல் ரத்னா* என்பது விளையாட்டில் இரத்தினக்கல் போன்றவர் என பொருள்படும். இவ்விருது ஓர் பதக்கம், அங்கீகார சுருள் மற்றும் பணமுடிப்பைக் கொண்டது. 2004-05 ஆண்டில் கடைசியாக வழங்கப்பட்டபோது, இது இந்திய ரூபாய் 500,000/- மதிப்பு கொண்டதாக இருந்தது. பின்னர் 750,000க்கு கூட்டப்பட்டது.

1991-92 ஆண்டில் நிறுவப்பட்ட இவ்விருது தேசிய அளவில் விளையாட்டுத்துறையில் உயர்ந்த அங்கீகாரம் பெற்ற விருது இல்லாமையை நீக்கியது. இதனை அடுத்துள்ள அருச்சுனா விருது துறை சார்ந்த விருதாக இருக்கிறது. மாற்றாக இவ்விருது அனைத்து விளையாட்டுத் துறைகளுக்கும் பொதுவான சீரிய விருதாக மிகச்சிறந்த சாதனையாளர்களுக்கு வழங்கப்படுகிறது.

## தேர்வு முறை
நடுவண் அரசின் இளைஞர்நலன் மற்றும் விளையாட்டுகள் அமைச்சகம் விளையாட்டுத்துறை வல்லுனர்களைக் கொண்டு தேர்வுக்குழு அமைக்கிறது. பொதுவாக ஏப்ரல் 1 முதல் அடுத்த ஆண்டின் மார்ச் 31 வரையிலான காலத்தில் நிகழ்த்தப்பட்ட சாதனைகளை ஆய்வுக்கு எடுத்துக்கொள்கிறது.ஒலிம்பிக் விளையாட்டுக்கள்,ஆசிய விளையாட்டுகள் அல்லது உலக சாம்பியன்ஷிப் அல்லது உலக கோப்பை போட்டிகளில் இடம் பெற்றுள்ள விளையாட்டொன்றில் அந்த நபரோ குழுவோ பங்கெடுத்திருக்க வேண்டும். விளையாட்டையே பணிவாழ்வாகக் கொண்ட பில்லியர்ட்ஸ், சுனூக்கர் மற்றும் சதுரங்க வீரர்களும் தேர்வுக்கு உரியவர்கள். இவ்விருதை ஒருவர் தம் வாழ்நாளில் ஒருமுறையே பெற இயலும். தேர்வுக்கு நாடாளுமன்ற உறுப்பினர், மாநில அரசு, இந்திய விளையாட்டு ஆணையம் அல்லது தேசிய விளையாட்டு கூட்டமைப்புகள் ஒன்றால் பரிந்துரைக்கப்பட்டிருக்க வேண்டும். தேர்வுக்குழு தனது பரிந்துரையை அரசிற்கு அனுப்பியபின், அரசின் பல மட்டங்களில் ஆய்வு செய்யப்பட்ட பின், குடியரசுத் தலைவரால் விருது வழங்கப்படுகிறது. ஒவ்வொரு ஆண்டும் ஒருவருக்கே வழங்கப்படல் வழக்கம் என்ற போதிலும் விலக்குகள் உள்ளன. எந்த விளையாட்டு வீரருமே வேண்டிய தகுதிகளைப் பெறவில்லையாயின் விருது அந்த ஆண்டிற்கு கொடுக்கப்படாது இருக்கலாம்.

## மேஜர் தியான் சந்த் கேல் ரத்னா விருது பட்டியல்

2017. -  தேவேந்திர ஜஜாரியா(PARA)

2017.  -  சர்தார்சிங்

* 1993-94 ஆண்டில் இவ்விருது வழங்கப்படவில்லை.

## இதனையும் காண்க
* துரோணாச்சார்யா விருது
* அருச்சுனா விருது

## மேற்கோள்கள்


## உசாத்துணைகள்
*
*
*

## வெளியிணைப்புகள்
* Khel Ratna award 2007 

பகுப்பு:இந்திய விளையாட்டு விருதுகள்

பகுப்பு:பரிசுகளும் விருதுகளும்
பகுப்பு:இளைஞர் நலம் மற்றும் விளையாட்டு அமைச்சகம்
வெள்ளிநிலா

**வெள்ளிநிலா** என்பது காயல்பட்டினம் மக்களுக்காக வெளிவந்து கொண்டிருக்கும் தமிழ் மாத இதழ்.

## விழிப்புணர்வுக் கட்டுரைகள்
இரண்டாயிரம் பிரதிகளை கொண்டு மாதம் தோறும் வெளிவரும் இந்த பத்திரிகையில் அரசியல், சமூகம், விளையாட்டு, பொது அறிவு, இலக்கியம் சார்ந்த விசயங்களுடன், காயல்பட்டி மக்களின் கல்வி குறித்த விழிப்புணர்வுக்காக என்று பல கட்டுரைகளுடன் வெளிவருகிறது. 

## சந்தாதாரர்கள்
இதன் பதிப்பாசிரியராக நிசார் அகமது, ஆசிரியராக சர்புதீன் ஆகியோரும் பணியாற்றி வருகிறார்கள். காயல்பட்டின மக்களை மட்டும் ஏறக்குறைய 800 மக்களை சந்தாதாரர்களாக கொண்டுள்ள வெள்ளிநிலா, கோயம்புத்தூர், சென்னை போன்ற பெரு நகரங்களில் உள்ள இசுலாமிய மக்களையும் சந்தாதாரர்களாக கொண்டுள்ளது.

## வெளி இணைப்புகள்
* உயிர்மை இணையத்தில் வெள்ளிநிலா 
* வெள்ளிநிலா வலைப்பதிவு

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
அருச்சுனா விருது

**அருச்சுனா விருது** 1961ஆம் ஆண்டு இந்திய அரசினால் தேசிய அளவில் விளையாட்டுத் துறைகளில் சிறந்த சாதனைகளைப் படைக்கும் வீரர்களுக்கு அங்கீகாரம் வழங்கும் வகையில் நிறுவப்பட்டது. இவ்விருது பெற்றோருக்கு தொன்மவியலில் வில்விளையாட்டில் சிறப்பாக கருதப்படும் அருச்சுனனின் வெங்கலச்சிலையோடு, இந்திய ரூபாய்கள் 15,00,000 மற்றும் பாராட்டுச் சுருள் கொடுக்கப்படுகிறது.

1991 ஆம் ஆண்டு கேல் ரத்னா விருதுகள் அறிமுகப்படுத்தப்படுவதற்கு முன்புவரை அருச்சுனா விருதே விளையாட்டு துறையில் இந்தியாவின் உயரிய விருதாக போற்றப்பட்டது.

கடந்த ஆண்டுகளில் இவ்விருதின் செயல்வீச்சு அருச்சுனா விருது துவங்கப்பட்ட காலத்திற்கு முற்பட்ட விளையாட்டு வீரர்களுக்கும் விரிவாக்கப்பட்டுள்ளது. தவிர, விருது வழங்கப்படும் துறைகளும் விரிவாக்கப்பட்டு இந்திய பரம்பரை விளையாட்டுகளும் உடல் நலிவடைந்தோருக்குமான விளையாட்டுகளும் சேர்க்கப்பட்டன.

2001ஆம் ஆண்டிலிருந்து இந்த விருது கீழ்கண்ட வகைகளில் பல்வேறு துறைகளுக்கு வழங்கப்படுகின்றன:

* ஒலிம்பிக் விளையாட்டுகள் / ஆசிய விளையாட்டுகள் / பொதுநலவாய நாடுகள் விளையாட்டுகள் / உலக கோப்பை / உலக சாதனையாளர் துறைகள் மற்றும் துடுப்பாட்டம்
* இந்திய பரம்பரை விளையாட்டுகள்
* உடல் நலிவடைந்தோர் விளையாட்டுகள்

## அருச்சுனா விருது பெற்றவர்கள் துறைவாரியாக
### வில்விளையாட்டு

### தடகள விளையாட்டுகள்

### இறக்கைப் பந்தாட்டம்

### பூப் பந்தாட்டம்

### கூடைப்பந்தாட்டம்

### பில்லியர்ட்ஸ் & சுனூக்கர்

### குத்துச்சண்டை

### கேரம்

### சதுரங்கம்

### துடுப்பாட்டம்

### ஈருருளி ஓட்டம்

### குதிரையேற்றம்

### கால்பந்து

### குழிப் பந்தாட்டம் (Golf)

### சீருடற்பயிற்சிகள்

### வளைத்தடி பந்தாட்டம் (Hockey)

### [[யுடோ]]

### சடுகுடு

### டென்னிசு

### [[துடுப்பு படகோட்டம்|படகு வலித்தல்]]

### சுடுதல்

### சுவர்ப்பந்து

### நீச்சல்

### மேசைப் பந்தாட்டம்

### கைப்பந்தாட்டம்

### பாரம் தூக்குதல்

### மல்யுத்தம்

### பாய்மர படகோட்டம்

## வெளியிணைப்புகள்
*2004 வரை வருது பெற்றவர் பட்டியல் 2004
* 2006-2007 ஆண்டிற்கான விருது பெற்றோர் 

பகுப்பு:இந்திய விளையாட்டு விருதுகள்
பகுப்பு:பரிசுகளும் விருதுகளும்
பகுப்பு:அருச்சுனா விருது பெற்றவர்கள்
பகுப்பு:இளைஞர் நலம் மற்றும் விளையாட்டு அமைச்சகம்
ஹாஃபீசு

**ஹாஃபீசு** என்னும் புனை பெயரால் பரவலாக அறியப்படும் **கவாசா சம்சுத்தீன் முகம்மத் ஹாஃபீசு சீராசீ** (1345 - 1390) என்பவர், பாரசீகத்தின் மிகவும் புகழ்பெற்ற கவிஞர் ஆவார். இவரைக் கவிஞர்களின் கவிஞர் என்றும் குறிப்பிடுவது உண்டு. பல ஈரானியர் இல்லங்களில் இவரது பாடல்களை மனப்பாடம் செய்வதும், இவரது வரிகளைப் பழமொழிகளாகப் பயன்படுத்துவதும் இன்றும் கூட நிகழ்ந்து வருகின்றது. இவரது வாழ்க்கையையும், பாடல்களையும் பெருமளவிலானோர் ஆய்வு செய்துள்ளதுடன், இவற்றுக்குப் பல விளக்கங்களும், விரிவுரைகளும் எழுதியுள்ளனர். இவரது படைப்புக்கள் பதினான்காம் நூற்றாண்டுக்குப் பிந்திய பாரசீகப் பாடல்களில் மற்றெவரினது பாடல்களைக் காட்டிலும் கூடிய செல்வாக்குச் செலுத்தின.

காதல், மதுவைப் புகழ்தல் என்பவற்றோடு தங்களை அறத்தின் காவலர்களாகவும், நீதிமான்களாகவும், எடுத்துக்காட்டுகளாகவும் பிறரை நம்பச்செய்து பாசாங்கு செய்பவர்களுடைய நடவடிக்கைகளை வெளிச்சம் போட்டுக்காட்டுவதும் இவரது கசல்களின் முக்கிய கருப்பொருள்களாக இருந்தன. கஃபீசு-வாசித்தல்; பாரசீக மரபுவழி இசை, காட்சிக் கலைகள், வனப்பெழுத்து ஆகியவற்றில் இவரது பாடல்கள் அடிக்கடி பயன்படுதல் என்பன ஈரானியச் சமூகத்தில் இவர் இன்றும் நிலைத்திருப்பதற்கான எடுத்துக்காட்டுகள் ஆகும். இவருடைய சமாதிக் கட்டிடம் ஈரானியக் கட்டிடக்கலையின் தலை சிறந்த எடுத்துக்காட்டு ஆகும். சுற்றுலாப் பயணிகளும் இதனைப் பார்க்கச் செல்கின்றனர்.

## வாழ்க்கை
பாரசீக மாக்களின் வாழ்க்கையிலும் பாரசீகப் பண்பாட்டிலும் முக்கியமான ஒருவராக விளங்கியபோதும், இவரது செல்வாக்கும், புகழும் நீண்டகாலமாக நிலைத்திருக்கின்ற போதும் இவரது வாழ்க்கை பற்றிய தகவல்கள் அரிதாகவே உள்ளன. கிடைக்கும் தகவல்களில் பலவும் பழங்கதைப் பாணியிலான துணுக்குகளாகவே உள்ளன. இவரது வாழ்க்கை பற்றிக் கூறுகின்ற சில பழைய வரலாறுகள் நம்ப முடியாதவையாக அல்லது கற்பனை சார்ந்தவையாகவே உள்ளன.

இவருடைய பிறந்த தேதி, இறந்த தேதி என்பவை குறித்தும் பல வேறுபாடான கருத்துக்கள் அறிஞர்களிடையே நிலவுகின்றன. தற்கால அறிஞர்களுட் பலர், எம். மோயின் என்பவர் முன்வைத்த 1315 என்பதைப் பிறந்த ஆண்டாக ஏற்றுக்கொள்கின்றனர். இறந்த ஆண்டாக ஜாமி என்பவர் வெளியிட்ட 1360 என்பதும் பொதுவாக ஏற்றுக்கொள்ளப்படுகின்றது.

இவருடைய கவிதைகளிலிருந்து இவர் நல்ல கல்வியைப் பெற்றவராக அல்லது தானே கற்றுக்கொள்வதற்கான வசதிகளைப் பெற்றவராக இருந்திருக்கவேண்டும் எனத் தெரிகிறது.

பகுப்பு:பாரசீகக் கவிஞர்கள்
பகுப்பு:பதினான்காம் நூற்றாண்டு இறப்புகள்
துரோணாச்சார்யா விருது

**துரோணாச்சார்யா விருது** (*Dronacharya Award*) 1985ஆம் ஆண்டு இந்திய அரசினால் தேசிய அளவில் விளையாட்டுத் துறைகளில் வீரர்களின் முழு விளையாட்டுத் திறனை வெளிக்கொணரும் சிறந்த விளையாட்டு பயிற்றுனர்களுக்கு அங்கீகாரம் வழங்கும் வகையில் நிறுவப்பட்டது. இவ்விருது பெற்றவருக்கு தொன்மவியலில் போர்க்கலைகளில் கற்று தேர்ந்து சிறப்பான ஆசானாக கருதப்படும் துரோணரின் வெண்கலச்சிலையோடு, இந்திய ரூபாய்கள் 300,000 மற்றும் பாராட்டுச் சுருள் கொடுக்கப்படுகிறது.

## துரோணாச்சார்யா விருது பெற்றவர் பட்டியல்

## மேற்கோள்கள்
 

## வெளியிணைப்புகள்
*விருது பெற்றவர் பட்டியல் - 2004 வரை 
*2006-2007 விருது பெற்றவர் பட்டியல் 

பகுப்பு:இந்திய விளையாட்டு விருதுகள்
பகுப்பு:இந்தியாவின் உயரிய விருதுகள்
பகுப்பு:பரிசுகளும் விருதுகளும்
பகுப்பு:இளைஞர் நலம் மற்றும் விளையாட்டு அமைச்சகம்
எடித் பியாஃப்

**எடித் கியோவன்னா காசியன்** என்னும் இயற்பெயர் கொண்ட **எடித் பியாஃப்** (*Édith Piaf*) ஒரு பிரான்சியப் பாடகரும், பண்பாட்டுச் சின்னமும் ஆவார். பிரான்சின் மக்களாதரவு பெற்ற மிகச் சிறந்த பாடகர் இவர் எனப் பெரும்பாலும் ஏற்றுக்கொள்ளப்படுகின்றது. இவர் பாடிய பாடல்கள் இவரது வாழ்க்கையைக் காட்டுவதாக அமைந்தன. "பல்லாட்" என்ற வகைப் பாடல்களே இவருக்கு மிகவும் கைவந்த பாடல்வகையாகும்.

## இளமைக்காலம்
பலர் இவரது வாழ்க்கை வரலாற்றை எழுதியுள்ள போதும், இவரது வாழ்க்கையின் பெரும்பகுதி தெளிவாக அறியப்படாததாகவே உள்ளது. இவர் பாரிசில் பெருமளவில் புலம்பெயர்ந்து வந்தவர்கள் வசித்த பெல்லேவில் என்னும் இடத்தில் பிறந்தார். சில கதைகள் இவர் ரூ டி பெல்லவில் என்னும் பகுதியில் உள்ள நடைபாதை ஒன்றில் பிறந்ததாகக் கூறுகின்றன. எனினும், இவரது பிறப்புச் சாட்சிப் பத்திரம் பெல்லேவில்லையும் உள்ளடக்கிய 20ஆவது அரொன்டைசுமென்ட் எனப்படும் இடத்திலுள்ள மருத்துவ மனையில் பிறந்ததாகக் கூறுகின்றது.

## குறிப்புகள்
 

பகுப்பு:பிரெஞ்சுப் பாடகர்கள்
பகுப்பு:1915 பிறப்புகள்
பகுப்பு:1963 இறப்புகள்
சாதா உழவாரன்

**சாதா உழவாரன்** அல்லது **தரையிலான் குருவி** (*Apus apus*, "Common swift") என்பது சிறிய கால்களை உடைய வெகுதொலைவு பறக்கும் குருவி ஆகும். இது தானாக விரும்பி நிலத்தில் அமர்வதே இல்லை. மிக அரிதாக சில மரக்கிளைகளில் அமர்ந்திருக்கும். மேலும் இப்பறவையால் பறந்து கொண்டே தூங்கவும் இனப்பெருக்கம் செய்யவும் இயலும். இது ஓய்வின்றி பத்து மாதங்கள் தொடர்த்து பறக்க வல்லது.

சாதா உழவாரன் அதிகபட்சமாக வினாடிக்கு 31 மீட்டர் (112&nbsp;km/h; 70&nbsp;mph) வேகத்தில் பயணிக்க முடியும். ஒரு ஆண்டில் சாதா உழவாரன் குறைந்தது 200,000 கி.மீ. தொலைவு பயணிக்கும். மேலும் வாழ்நாளில் சுமார் இரண்டு மில்லியன் கிலோமீட்டர்களை கடக்கும்; அது சந்திரனுக்குப் பறந்து  ஐந்து முறை திரும்பி வருவதற்கு இணையானது.

## மேற்கோள்கள்

பகுப்பு:உழவாரன்கள்
பகுப்பு:ஐரோவாசியப் பறவைகள்
பகுப்பு:ஆப்பிரிக்கப் பறவைகள்